Nuusvoorspelling vir 7 Mei 2013Reint Dykema 1. Guptagate – Spanning bou oor Guptagate tussen president Zuma en Gwede Mantashe. Die skandaal verdeel die ANC. – Voormalige intelligensiehoofde verloor hul werk toe hul twee jaar gelede alarm gemaak het oor die Guptas. – Stappe kan gedoen word teen Virenda Gupta, die Indiese Hoë Kommissaris in Suid-Afrika. – Ahmed Kathrada-stigting vra vir volskaalse ondersoek in die skandaal. Die DA verlang antwoorde van Siyabonga Cwele oor hoekom ondersoek na Guptas gestaak is. – Soeklig val weer op skenkings aan politieke partye insluitend die DA. 2. ANC – Mandela-familie glo woedend oor video wat gemaak is tydens ANC-besoek. ŉ Dringende vergadering tussen die familie en ANC word beplan. – Die ANC in Limpopo verwerp oproepe vir mosie van wantroue in hul premier Casel Mathale – DA wil ANC-stemme onder 60% kry in die volgende verkiesing 3. Arbeid – NUM kondig aan dat hy beplan vir ŉ dubbelsyfer verhoging met vanjaar se lone. – Stakings tans aan die gang by Netcare, busse en Pikutup. Satawu wat by die busse staak is vasbeslote om ná drie weke vir 13% uit te hou. – Sadou se sloerstaking van die laaste sewe weke beëindig in Onderwys. – Werkloosheid neem toe tot 25.2% of 100 000 minder poste vir die laaste kwartaal volgens StatsSA. – The Economist se siening oor regstellende aksie: Time to scrap affirmative action 4. Misdaad – Verhore aan die gang sluit in Marikana, Glynis Breytenbach en Fidentia. – ŉ Simboliese uitstalling sal op Donderdag 9 Mei tydens die bekendstelling van Kraal Uitgewers se nuutste boek, Treurgrond: Die realiteit van plaasaanvalle, 1990 tot 2012, gehou word as voorstelling van die meer as 3 300 plaasaanvalle wat in die boek gelys is. Die uitstalling, bestaande uit meer as 3 300 pare skoene, sal visueel die skokkende omvang van plaasaanvalle en -moorde ten toon stel. 5. Munisipaliteite – Dit kan tot vyf dae kan neem om die kragtoevoer te herstel na verskeie gebiede aan die Wes-Rand – Jimmy Manyi word aangestel by Rand Water as die strategiebestuurder. – Die DA onthul grootskaalse wanbestuur in Potchefstroom. 6. Ekonomie – Kragvoorsiening deur Eskom is onder geweldige druk met die winter wat nog moet begin. – Regering en Telkom lewer nie kommentaar oor spioenasie-sagteware op bedieners nie. – Die SAL leen R1,5 miljard vir lopende uitgawes. 7. Vermaak -Justin Bieber en Bon Jovi tree die week in Suid-Afrika op. Verwag probleme met die verkeer veral in Kaapstad met die busstaking daar.